b'\n_START_ARTICLE_\nSouth Stack\n_START_SECTION_\nFyret\n_START_PARAGRAPH_\nFyret ble bygget i 1809 og er 28 meter h\xc3\xb8yt. Det ble tegnet av Daniel Alexander.\n_START_SECTION_\nAdkomst\n_START_PARAGRAPH_\nFrem til 1828, da det ble bygget en hengebro i jern, kunne en bare krysse det dype sundet i en kurv festet til en kabel av hampetau. Hengebrua ble erstattet i 1964, men den m\xc3\xa5tte stenges i 1983 fordi den var for utrygg. En ny aluminiumsbro ble bygget og fyret ble gjen\xc3\xa5pnet for publikum i 1997. I dag kommer det tusenvis av folk til fyret hver \xc3\xa5r for \xc3\xa5 se det.'